### Resume

Sagen omhandler indkaldelse til åstedsforretning og ekspropriationsbemyndigelse til ekspropriering af arealer til fortov langs [adresse], [adresse].

Byrådet gav 1. december 2021, i punkt nr. 237, anlægsbevilling på 780.000 kr. til etablering af fortov langs [adresse] i [adresse].

### Sagsfremstilling

Byrådet godkendte den 1. december 2021 punkt nr. 237, anlægsbevilling - trafiksikkerhedsplan 2021-2024 - handleplan 2022. Med dette blev prioriteringslisterne for mindre anlæg og skolevejsprojekter i perioden 2022-2023 godkendt.

Etablering af fortov mellem [adresse] og 59 vil skabe et sammenhængende fortov og være medvirkende til forbedring af fremkommeligheden for lette trafikanter langs [adresse].

Fortovet vil forbinde fortovet fra [adresse] nr. 71 med fortovet ved [adresse] nr. 31.

Ekspropriationen vedrører følgende matrikelnumre:

* Bredballe Byvej, [adresse]: Matr. nr. 8f.

Åstedforretningen forventes at strække sig over en time.

Lovgrundlag:

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for fodgængere og lette trafikanter, ved etablering af fortov langs [adresse], kan anspore flere til at benytte stisystemet, til gavn for klima og sundheden.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 6. september 2022, pkt. 194:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation for at kunne erhverve arealer fra matr. nr. 8f [adresse], [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der indkaldes til åstedsforretning med henblik på ekspropriation,

at Teknisk Udvalg beslutter hvem fra udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 6. september 2022, pkt. 194:

1. at anbefalet.

2.- 4. at godkendt.

Beslutning fra Økonomiudvalget, 26. september 2022, pkt. 196:

Anbefales.

### Beslutning

Godkendt.

Fraværende: Osvald Kjeldsen, i stedet mødte Holger Nilsson El-Ahmad.

Fraværende: Ove Lauritsen, i stedet mødte Rolf Vestergaard.

Fraværende: Asger Lauritsen.